اذا مو بيك اسولف انه ما موجود
لأن بس بيك اسولف كل وكت انه
تدري انته.. بمكانك بيه وين .. يصير؟؟
بس شويه اوخر تطلع هنانه
وموبس اني احبك ...انه وانه هواي
وبعد من عندي عشره أنحبك ويانه
ادري .. انته بشر بس هالخضار منين
ابو البستان شافك حركَ بستانه
والورد من شاف طولك بس عليه
مريت ما يقبل بعد يكعدبسندانه
ادري شلون رأيك يعني كلنه انموت
كول انموت كلنه منين دفانه
الحانه وداعتك سكرت ناس هواي
بس انته الوحيد السكر الحانه
بت هوفن امس لو سامعك ماصار
يم صوتك امس جاكعدت الحانه
يلوموني من اشوفك اسكت من الخوف
عمي الشاف طولك ضيع السانه
ربك بالخلق سواك بس سواك
وانه وذوله مدري شلون سوانه
لاتنطينه عين ايجوز نلهس بيك
بس انطينه جارك نشتم ردانه
بس اوكَف دقايق رحمه للعباس
بس اتمر عليك اتطيب مرضانه
احنه بلايهن خوه انموت كلنه عليك
جا شنسوي اذا فد يوم تنخانه
اذا بس انته بيه الدنيه جنه اتصير
واذا مابيه انته الدنيه خربانه
آنه الدوم احبك مستحيل انساك
واذا انساك صدك هذا مو انه
مع احترامي وتقدريري لكم
صديقتكم
جريحة الزمان